อย่างนี้นี่เอง หนุ่มขับเก๋งชน ทิ้งรถเผ่นแน่บ ตร.เปิดดูเจอใบกระท่อม100กก.
หนุ่มลึกลับที่หาดใหญ่ ขับรถเก๋งชนกับรถสาวคู่กรณี เสียหายไม่มาก ไม่มีคนบาดเจ็บ แต่หนุ่มมีท่าทางตกใจมากและรีบหนีไป โดยไม่ยอมเจรจาใดๆตำรวจได้รับแจ้งมาตรวจที่เกิดเหตุ เปิดรถดูถึงกับร้องอ๋อ เจอใบกระท่อมซุกไว้ร่วม100กิโลฯ     ,เมื่อเวลา 22.00 น. วันที่ 22 ต.ค.58 พ.ต.ต.ศรเพชร ตันติอมรชัยกุล พนักงานสอบสวน สภ. หาดใหญ่ รับแจ้งอุบัติเหตุรถเก๋งเฉี่ยวชนบริเวณหน้าวัดควนลัง ห่างจากแยกไฟแดง 100 เมตร ถนนเพชรเกษมสายเก่า หมู่ 3 ต.ควนลัง อ.หาดใหญ่ จ.สงขลา จึงไปตรวจสอบ,ที่เกิดเหตุ พบรถเก๋งโตโยต้า โคโรน่า สีบรอนซ์ทอง ทะเบียน ภพ 1444 กรุงเทพมหานคร จอดอยู่ โดยมีนางจรินทร์ พงศ์ประยูร อายุ 40 ปีเป็นคนขับ รถมีรอยเฉี่ยวชนด้านซ้ายเล็กน้อย ส่วนรถคู่กรณีเป็นรถเก๋งโตโยต้า โคโรลล่า สีน้ำตาล สภาพเก่า ทะเบียน กข 9743 ตรัง กันชนหน้าด้านขวามีรอบถูกเฉี่ยวชนและไฟหน้าแตก 1 ดวง ส่วนคนขับทิ้งรถหลบหนีไป สร้างความแปลกใจให้กับนางจรินทร์เป็นอย่างมาก เนื่องจากความเสียหายที่เกิดขึ้นมีไม่มาก และไม่มีใครได้รับบาดเจ็บ แล้วทำไมต้องหนี,อย่างไรก็ตาม ต่อมาเจ้าหน้าที่ตำรวจ ได้ตรวจภายในรถเก๋งโตโยต้า โคโรลล่า สีน้ำตาล ปรากฏว่าพบใบกระท่อมสดจำนวนมาก บรรจุอยู่ในถุงดำใบใหญ่ 5 ถุง และห่อเป็นมัดเล็กๆอีกจำนวนหนึ่ง อยู่ตรงที่วางเท้าข้างคนขับ น้ำหนักรวม 100 กิโลกรัม,จากการสอบสวนนางจรินทร์ พงศ์ประยูร ทราบว่า ขณะขับรถกลับบ้าน ถึงที่เกิดเหตุซึ่งเป็นทางโค้ง รถคู่กรณี ได้เลี้ยวออกจากข้างทางแบบกะทันหัน ทำให้ตนเบรกไม่ทันจึงเฉี่ยวชนกัน จากนั้นตนเองได้จอดรถแล้วลงมาเพื่อจะพูดคุยเรื่องค่าเสียหาย แต่ปรากฏว่าหนุ่มคู่กรณี กลับไม่ยอมเจรจาใดๆ ทั้งยังวิ่งหนีไปอย่างมีพิรุธ จึงแจ้งเจ้าหน้าที่มาตรวจสอบ จนพบใบกระท่อมซุกซ่อนอยู่ในรถดังกล่าว เบื้องต้นตำรวจได้ตรวจยึดใบกระท่อมทั้งหมดไว้เป็นของกลาง และจะติดตามหนุ่มลึกลับเจ้าของรถมาดำเนินคดีต่อไป.
หนุ่มลึกลับที่หาดใหญ่ ขับรถเก๋งชนกับรถสาวคู่กรณี เสียหายไม่มาก ไม่มีคนบาดเจ็บ แต่หนุ่มมีท่าทางตกใจมากและรีบหนีไป โดยไม่ยอมเจรจาใดๆตำรวจได้รับแจ้งมาตรวจที่เกิดเหตุ เปิดรถดูถึงกับร้องอ๋อ เจอใบกระท่อมซุกไว้ร่วม100กิโลฯ     
ขนใบกระท่อม,ทิ้งรถหนี,จับใบกระท่อม,รถชนกัน,กระท่อม100กก.,หาดใหญ่,สงขลา,ข่าว,ไทยรัฐ,ข่าวทั่วไทย